Fredag 18. januar 2008 var det et stort oljeutslipp fra Prøvestenen, hvor sannsynligvis flere hundre tusen liter olje rant ut i Øresund. Utslippet skjedde da det gikk hull på en slange ut til et tankskip. Oljen fløt nordover forbi Hellerup, Skovshoved og helt til Hven. På grunn av vinteren og den lave vanntemperaturen kunne en stor del av oljen samles opp i klumper av de to danske miljøskipene og samt det svenske miljøskipet KBV-48, men en del drev i land på kysten mellom Helsingborg og Landskrona i Sverige.